האטי מוראהן

הארייט ג'יין "האטי" מוראהן (באנגלית: Harriet Jane "Hattie" Morahan; נולדה ב-7 במרץ 1978) היא שחקנית קולנוע, טלוויזיה ותיאטרון אנגלייה. תפקידים בולטים שלה הם אליס במיני-סדרה "The Bletchley Circle", גייל בנסון בסרט "הג'וב הבריטי" ואן בסרט "מר הולמס". מוראהן נולדה ברובע למבת' שבלונדון. היא הבת הצעירה של במאי הקולנוע והטלוויזיה כריסטופר מוראהן (אנ') ושל השחקנית אנה קרטרט (אנ'). אחותה הבכורה רבקה היא במאית תיאטרון, ואחיה למחצה אנדי הוא במאי קולנוע ווידאו קליפים. בילדותה השתתפה במסיבות שערך סר לורנס אוליבייה, שפעם עזר לה בשיעורי הבית במתמטיקה. היא התחנכה בבית הספר "Frensham Heights". על אף שרצתה ללמוד באוניברסיטת ניוקאסל, עודד אותה אביה להרשם בעקבות אחותה, רבקה, לניו הול באוניברסיטת קיימברידג'. שם סיימה בשנת 2000 תואר ראשון בספרות אנגלית. בקיימברידג' ביימה והופיעה בהפקות סטודנטים בן השאר במחזה "מראה מעל הגשר", עליו זכתה בפרס "ההופעה הטובה ביותר" בפסטיבל National Student Drama Festival על משחקה בתפקיד קתרין. אחרי קיימברידג' עודדו אותה הוריה ללמוד באקדמיה המלכותית לאמנות הדרמה (RADA), אבל היא הייתה להוטה להתחיל לעבוד, ואמרה שתירשם לאקדמיה אם לא תמצא עבודה במשך שנה. הופעת הבכורה של מוראהן הייתה בגיל 17 בתפקיד אונה גווית'יאן בעיבוד של ה-BBC לרומן "The Peacock Spring" (משנת 1996). ב-2001 הצטרפה מוראהן ללהקה השייקספירית המלכותית. הופעת הבכורה שלה בסטרטפורד-אפון-אייבון הייתה במחזה "Love in a Wood". בדצמבר אותה שנה הופיעה לראשונה בלונדון בתיאטרון ברביקן במחזה "המלט". עוד שיחקה עם הלהקה במחזה "Night of the Soul" ובמחזה "Prisoner's Dilemma". במרץ 2004 שיחקה בתפקיד רובי בהפקה מחודשת של "אוקספורד סטייג' קומפני" למחזה "Singer" מאת פיטר פלאנרי (אנ') בתיאטרון טריסייקל. רובי היא היפית של שנות השישים שהפכה בשנות השמונים לאשת פוליטיקאי מאוכזבת. באותה שנה עבדה בפעם הראשונה עם הבמאית קייט מיטשל (אנ') בתיאטרון הלאומי בתפקיד הראשי במחזה "איפיגניה באאוליס" מאת אוריפידס. ביולי 2005 הופיעה מוראהן שוב בתיאטרון הלאומי במחזה "Power" מאת ניק דיר שהוצגה בתיאטרון קוטסלו. בספטמבר אותה שנה זכתה לשבחים על הופעתה בתפקיד ויולה במחזה "הלילה השנים עשר" בהפקת איאן בראון שהועלה בווסט יורקשייר פלייהאוס בלידס. ב-2006 שיחקה בתפקיד הראשי, פנלופה טופ, בהפקה מחודשת של הלהיט "See How They Run" מאת פיליפ קינג בבימויו של דאגלס הודג'. באותה שנה הופיעה בתפקיד נינה במחזה "השחף" מאת אנטון צ'כוב בבימויה של קייטי מיטשל שהוצג בתיאטרון ליטלטון. על תפקיד זה זכתה ב-2007 בפרס איאן צ'ארלסון. בטלוויזיה הופיעה מוראהן בסדרה "Bodies" ובסדרה "Outnumbered" של BBC One, בה גילמה דמות בשם ג'יין. היא שיחקה בעונות 1, 2 ו-4 וגם בפרקי ספיישל של חג המולד ב-2009, ב-2011 וב-2012. בינואר 2008 שיחקה בסרט הקולנוע "הג'וב הבריטי". עוד הופיעה בתפקיד שוטרת בדרמה הקומית "Bike Squad" של ITV. מוראהן גילמה את אלינור דשווד בדרמה בת שלושה חלקים בהפקת BBC One עיבוד לרומן "תבונה ורגישות" מאת ג'יין אוסטן. המיני-סדרה, שכתב אנדרו דייוויס, שודרה לראשונה ב-1 בינואר 2008. ב-13 ביוני 2008 זכתה מוראהן בפרס השחקנית הטובה ביותר בפסטיבל הטלוויזיה של שנגחאי על הופעתה. ב-26 בפברואר 2008 שיחקה בתפקיד ליבי במחזה רדיופוני "When Greed Becomes Fear" מאת ד. ג'. בריטון בתוכנית "מחזה של אחר הצהרים" ברדיו 4 של ה-BBC. מוראהן עבדה שוב עם הבמאית קייטי מיטצ'ל לצדו של בנדיקט קמברבאץ' במחזה "The City", מחזה מסתורין קומי אפל מאת מרטין קרימפ, שהועלה מ-24 באפריל עד 7 ביוני 2008. ביולי 2008 חזרה להופיע בתיאטרון הלאומי ושיחקה במחזה "...some trace of her", עיבוד של קייטי מיטשל לרומן "אידיוט" מאת פיודור דוסטויבסקי, לצדו של בן וישו. בהמשך אותה שנה הופיעה בתפקיד מרי במחזה "The Family Reunion" מאת ת"ס אליוט בתיאטרון דונמאר ורהאוס. באפריל 2009 שיחקה בתפקיד קיי קונוויי בהפקה של רופרט גולד למחזה "Time and the Conways" מאת ג'. ב. פריסטלי באודיטוריום ליטלטון. באותה עונה שיחקה גם בתפקיד דון במחזה "Three More Sleepless Nights" מאת קריל צ'רצ'יל. ב-28 בפברואר 2010 הופיעה מוראן בתפקיד מיס אניד בסדרת הדרמה "הדרך לקנדלפורד". היא שיחקה בתפקיד מרטינה טוויין בעיבוד של ה-BBC לספר "Money" מאת מרטין איימיס. בתיאטרון שיחקה מאפריל עד יוני 2010 בתפקיד אנני במחזה "The Real Thing" מאת טום סטופארד בתיאטרון האולד ויק, בבימויה של אנה מקמין. שנה לאחר מכן הופיעה במחזה "Plenty" מאת דייוויד הר הפקה מחודשת בבימויה של תיאה שארוק (אנ') בתיאטרון קרוסיבל שבשפילד. מ-29 ביוני ועד 26 ביולי 2012 שיחקה מוראהן בתפקיד נורה, לצדו של דומיניק רוואן בתפקיד טורוולד, בגרסה מחודשת של המחזה "בית בובות" בתיאטרון "יאנג ויק" שבלונדון. את המחזה ביימה קארי קרקנל (אנ') ועיצב איאן מקניל. על הופעתה זו זכתה ב-2012 בפרס השחקנית הטובה ביותר של איבנינג סטנדרד, ובפרס חוג מבקרי התיאטרון (אנ'). מ-8 באוגוסט עד 26 באוקטובר שיחקה שוב בתפקיד נורה הלמר לצדו של דומיניק רוואן בתפקיד בעלה במחזה שהועלה בתיאטרון הדוכס מיורק בלונדון. בשנת 2017 שיחקה בסרט הפנטזיה "היפה והחיה", המבוסס על סרט האנימציה של חברת וולט דיסני "היפה והחיה" מ-1991. ביולי 2005 הופיעה מוראהן בתפקיד אליזבת אלדרידג' בדרמה הטלוויזיונית "The Outcast" של ה-BBC, עיבוד לרומן הביכורים של סיידי ג'ונס (אנ'). ג'וליה רייסייד התרשמה מהופעתה וכתבה בעיתון הגרדיאן "הליהוק שלה הוא מצוין, היעדרה מהמסך מורגש באופן מוחשי. גם אנחנו מתגעגעים אליה". מוראהן מאורסת לשחקן והבמאי בלייק ריטסון אותו הכירה בקיימברידג'. היא עבדה על תסריטים לשלושה מסרטיו. כמו כן הייתה מעצבת תלבושות ושיחקה בסרטו "Good Boy" משנת 2008. ב-2016 נולדה בתם. מדיה וקבצים בנושא האטי מוראהן בוויקישיתוף האטי מוראהן, במסד הנתונים הקולנועיים IMDb (באנגלית) האטי מוראהן, באתר AllMovie (באנגלית) האטי מוראהן, במסד הנתונים הקולנועיים KinoPoisk (ברוסית) Morahan, Andy. "About". AndyMorahan.com. נבדק ב-28 באוקטובר 2015. {{cite web}}: (עזרה) White, Lesley (20 באפריל 2008). "We're just wild about Hattie Morahan". The Times. נבדק ב-19 בנובמבר 2015. {{cite news}}: (עזרה) Durrant, Nancy (20 בינואר 2015). "Hattie Morahan on why it's fun to behave badly". The Times. נבדק ב-19 בנובמבר 2015. {{cite news}}: (עזרה) "Congregations of the Regent House on 25 and 26 June 1999". Cambridge University Reporter. "Reporter 26/7/00: Congregation of the Regent House on 22 July 2000". Cambridge University Reporter. Jasper Rees, ‏Hattie Morahan: 'I decided not to think about Emma Thompson', The Telegraph, 21 April 2008 "Theatre review: Singer at Oxford Stage Company at the Tricycle, Kilburn". Britishtheatreguide.info. נבדק ב-2014-01-29. "Theatre review: Power at RNT Cottesloe". Britishtheatreguide.info. נבדק ב-2014-01-29. "Theatre review: See How They Run at Richmond Theatre and touring". Britishtheatreguide.info. נבדק ב-2014-01-29. "Outnumbered Press Review". BBC. 17 באוגוסט 2007. {{cite news}}: (עזרה) Hart, Christopher (13 בינואר 2008). "Hattie Morahan's Elinor is as good a piece of acting as you're going to see this year". Sunday Times. {{cite news}}: (עזרה) Billington, Michael (30 באפריל 2008). "Theatre review: The City / Royal Court, London". The Guardian. {{cite news}}: (עזרה) "United Agents | Hattie Morahan". United Agents. נבדק ב-29 בינואר 2014. {{cite web}}: (עזרה) Raeside, Julia (13 ביולי 2015). "The Outcast review – 'I feared for Sadie Jones's adaptation of her perfect novel – but it is excellent'". The Guardian. London. נבדק ב-20 ביולי 2015. {{cite news}}: (עזרה) Jones, Alice (28 ביולי 2008). "Modern miss: Harrie Morahan is ditching bonnets in favour of cutting-edge theatre work". London: The Independent. {{cite news}}: (עזרה)